CELEX: 62013TN0077
Language: lt
Date: 2013-01-31 00:00:00
Title: Byla T-77/13: 2013 m. sausio 31 d. pareikštas ieškinys byloje Laboratoires Polive prieš VRDT — Arbora & Ausonia (DODIE)

13.4.2013   
            
            
               LT
            
            
               Europos Sąjungos oficialusis leidinys
            
            
               C 108/31
            
         2013 m. sausio 31 d. pareikštas ieškinys byloje Laboratoires Polive prieš VRDT — Arbora & Ausonia (DODIE)
   
   (Byla T-77/13)
   2013/C 108/78
   Kalba, kuria surašytas ieškinys: anglų
   
      Šalys
   
   
      Ieškovė: Laboratoires Polive (Levalua Perė, Prancūzija), atstovaujama advokato A. Sion
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Arbora & Ausonia, SL (Barselona, Ispanija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti antrosios Apeliacinės tarybos priimtą sprendimą, kuriuo buvo panaikintas Protestų skyriaus sprendimas,
            
         
               —
            
            
               atmesti visą protestą ir
            
         
               —
            
            
               priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas DODIE 3, 5 ir 10 klasių prekėms — Bendrijos prekių ženklo paraiška Nr. 5 665 104.
   
      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis.
   
      Prekių ženklas ar žymuo, kuriuo remtasi per protesto procedūrą: vaizdiniai ir žodiniai Bendrijos ir nacionaliniai prekių ženklai, kuriuose yra žodinis elementas DODIS, DODIES arba DODOT, 3, 5, 10, 12, 16, 18, 20, 21, 24, 25, 28, 35, ir 44 klasių prekėms ir paslaugoms.
   
      Protestų skyriaus sprendimas: atmesti visą protestą.
   
      Apeliacinės tarybos sprendimas: iš dalies patenkinti apeliaciją ir panaikinti ginčijamą sprendimą, kiek jis susijęs su tam tikromis 3, 5 ir 10 klasių prekėmis.
   
      Ieškinio pagrindai: Reglamento Nr. 207/2009 8 straipsnio 1 dalies b punkto pažeidimas.